**Az előterjesztést megtárgyalta:**

* Oktatási és Szociális Bizottság
* Jogi és Társadalmi Kapcsolatok Bizottsága
* Gazdasági és Városstratégiai Bizottság

 *A határozati javaslatot törvényességi*

 *szempontból megvizsgáltam:*

 */: Dr. Károlyi Ákos :/*

 *jegyző*

**ELŐTERJESZTÉS**

**Szombathely Megyei Jogú Város Közgyűlésének 2016. október 27-i ülésére**

**Javaslat a Szombathelyi Egyesített Bölcsődei Intézmény és Családi Napközi Alapító Okiratának módosítására**

A Tisztelt Közgyűlés – tekintettel arra, hogy a gyermekek védelméről és a gyámügyi igazgatásról szóló 1997. évi XXXI. törvény, továbbá a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól szóló 15/1998. (IV.30.) NM rendelet módosítása következtében 2017. január 1-től változnak a bölcsődei ellátásra vonatkozó szabályok, megszűnnek a családi napközik – a 223/2016. (VI.9.) Kgy. sz. határozatában hozzájárult ahhoz, hogy a Szombathelyi Egyesített Bölcsődei Intézmény és Családi Napköziben működő két családi napközi 2017. január 1-től mini bölcsődeként működjön tovább. A Közgyűlés felkért, hogy az intézmény alapító okiratának fentiek szerinti módosítását terjesszem elő jóváhagyásra.

Az előterjesztett alapító okiratban a költségvetési szerv megnevezése, telephelyeinek megnevezése és címe, a költségvetési szerv alaptevékenysége változik az alábbiak szerint:

Az intézmény megnevezése Szombathelyi Egyesített Bölcsődei Intézmény és Családi Napközi helyett **Szombathelyi Egyesített Bölcsődei Intézmény** lenne.

Az intézmény telephelyeit érintő változás az alábbi:

|  |  |  |  |
| --- | --- | --- | --- |
|  | Telephely régi megnevezése | Telephely új megnevezése | telephely címe |
| 4 | **Manócska Családi Napközi**  | **Manócska Mini Bölcsőde** | 9700 Szombathely, Szűrcsapó u. 43/A. |
| 5 | **Babóca Családi Napközi**  | **Babóca Mini Bölcsőde** | 9700 Szombathely, Szűrcsapó u. 43/A. |
| 6 | Kuckó Bölcsőde | ---- | 9700 Szombathely, Hadnagy u. 2.**b.** |

A Családi Napközi megszűnése érinti az intézmény alaptevékenységét is.

A Szombathelyi Egyesített Bölcsődei Intézmény Módosító okirata az előterjesztés 1. számú, a módosításokkal egybeszerkesztett Alapító okirata az előterjesztés 2. számú mellékletét képezi.

Kérem a Tisztelt Közgyűlést, hogy az előterjesztést megtárgyalni, és a határozati javaslatot jóváhagyni szíveskedjék.

**Szombathely, 2016. október „ ”**

 **/: Dr. Puskás Tivadar :/**

**HATÁROZATI JAVASLAT**

**……../2016. (X.27.) Kgy. számú határozat**

1. Szombathely Megyei Jogú Város Közgyűlése az államháztartásról szóló 2011. évi CXCV. törvény 8/A.§-a alapján a Szombathelyi Egyesített Bölcsődei Intézmény és Családi Napközi Módosító okiratát az előterjesztés 1. számú, a módosítással egységes szerkezetbe foglalt Alapító okiratát az előterjesztés 2. számú melléklete szerinti tartalommal jóváhagyja.
2. A Közgyűlés felhatalmazza a polgármestert az 1. pontban foglalt dokumentumok aláírására.

**Felelős:** Dr. Puskás Tivadar polgármester

 Koczka Tibor alpolgármester

 Dr. Károlyi Ákos jegyző

 /a végrehajtás előkészítéséért:

 Dr. Bencsics Enikő, az Egészségügyi és Közszolgálati Osztály vezetője/

**Határidő:** 2016. október 27. /az 1. pont vonatkozásában/

 2016. november 4. /a 2. pont vonatkozásában/